Alexander episcopus, servus servorum Dei, dilectis filiis Oddoni, decano, et capitulo Senonensis ecclesie, salutem et apostolicam benedictionem. Justis petentium desideriis dignum est nos facilem prebere consensum, et vota que orationis tramite non discordant, effectu sunt prosequente complenda. Eapropter, dilecti in Domino filii, vestris justis postulationibus grato concurrentes assensu, ecclesiam de Anjorra, ecclesiam de Jolna, ecclesiam de Braio, ecclesiam de Moncellis, ecclesiam de Moisio, ecclesiam de Breisola, ecclesiam de Evrio, ecclesiam de Ponte-Siriaco cum ecclesia Sancti-Egidii de Nemore et appendiciis suis, ecclesiam de Branai, ecclesiam de Verun, ecclesiam de Sancto-Albino, cum capellis de Melers, ecclesias de Evrolla, ecclesiam de Blanniaco, ecclesiam de Chamlot, ecclesiam de Mersi, ecclesiam de Curia-Monunculi, ecclesiam de Sociaco, ecclesiam de Sancto-Martino, ecclesiam de Gumerio, ecclesiam de Sancto-Hylario infra muros urbis, ecclesiam Sancti-Mauricii intra duos pontes, ecclesiam de Frateio et de Cantugalli, ecclesiam de Amiliaco, ecclesiam de Dainmonte, ecclesias de Brueria, cum capella Sancti-Victoris, ecclesiam de Borovilla, ecclesias de Roemvillari et de Nange-Villa, ecclesiam de Villerario, in ea libertate in qua eas bone memorie Hugo, et predecessores ejus Senonenses archiepiscopi, vobis rationabiliter concesserunt, videlicet ut presentationes presbiterorum in prescriptis ecclesiis habeatis; et eedem ecclesie ab omni exactione, collecta, hospitiis, circadis, synodis et ab omni summonitione et justitia tam archidiaconorum quam archipresbiterorum penitus sint immunes. Et si predicti presbiteri aliquid contra ordinem egerint, ab archiepiscopo vestro, de penitentia tantummodo corrigantur, devotioni vestre auctoritate apostolica confirmamus et presentis scripti communimus. Decernimus ergo ut nulli omnino hominum liceat hanc paginam nostre confirmationis infringere, vel ei aliquatenus contraire. Si quis autem hoc attemptare presumpserit, indignationem omnipotentis Dei et beatorum Petri et Pauli apostolorum ejus, se noverit incursurum. Datum Tusculani, X kalendas septembris.